Diari Oficial de la Generalitat Valenciana


Sumari del DOGV 7534, del 27-05-2015 (2015/4734)

Notificació del laude emés per la Junta Arbitral de Transports de València, Expedient número V-39/2014.
-------------------------------------------------------------------------------------------------------

### Dades del document

Número de DOGV
:   7534

Data del DOGV
:   27-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/4734


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València, Expedient número V-39/2014. [2015/4734]  
Pilar Álvarez Montero, presidenta de la Junta Arbitral de Transports de València, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Denise Siqueira que s'ha dictat un laude en l'expedient referenciat, i atés que no és possible la notificació per desconegut, parador ignorat o absència, es fa a través de la present publicació, als efectes legals oportuns. El contingut íntegre del laude és el que es detalla a continuació:  
  
«Tribunal. Presidenta: Pilar Álvarez Montero. Vocals: Aurora Costa Vicente; Jaime Agramunt Font de Mora; secretària vocal: M. Carmen Blasco López.  
Parts. Reclamant: Someva, SL, representada per Francisco García Cortés. Reclamat: Denise Siqueira, que no compareix a l'acte de vista després d'haver estat citada dins del termini i en la forma corresponent.  
A València, 2 de desembre de 2014, a les 12.40 hores, es va constituir la Junta Arbitral de Transports pels membres abans indicats i amb l'assistència de les parts per a resoldre l'expedient V-39/2014, i es va procedir a la celebració de la vista oral respecte de la reclamació següent: impagament de ports.   
Iniciada la vista oral per la presidenta, es procedix a comprovar la identitat de la part compareixent i la qualitat amb què intervé.  
A la part reclamada li va ser notificada la demanda i la citació a vista per al dia 2 de desembre de 2014 per mitjà d'un escrit rebut el 10 de novembre de 2014 per Denise M. Siqueira Fernández, en la seu de la demandada, segons queda acreditat amb el certificat expedit pel servici de Correus que consta en l'expedient.  
Concedida la paraula a la reclamant deixa basada la seua reclamació en els antecedents de fet següents:  
1. Es ratifica en tots els motius de la seua demanda i manifesta que, com a conseqüència dels servicis de transports prestats a la demandada, es genera la factura 46/NA - 0027434, per import de 184,26 euros, la còpia de la qual es va adjuntar a la demanda.   
Al seu venciment es va girar el cobrament, el qual no va ser atés i generà, a més, despeses per devolució. Després de gestions de cobrament reiterades sense aconseguir-ho, s'interposa la present demanda, per mitjà de la qual se solicita que, una vegada que siga reconegut el seu dret, es condemne la reclamada al pagament de la quantitat total de 201,26 euros, corresponent al deute més les despeses de devolució.  
Atés que no hi ha més alegacions a realitzar es dóna per conclosa la vista.  
Hi són aplicables els fonaments jurídics següents:  
1. Quant a la competència territorial, sobre la qual no hi ha cap alegació i referida als transports realitzats, es determina en els articles 6 i 7.2 del Reglament de la LOTT (RD 1211/90), referida al transport nacional.   
2. La submissió està determinada d'acord amb l'article 38 de la Llei 16/1987, de 30 de juliol, d'ordenació dels transports terrestres, d'acord amb la redacció que en fa l'article 15 de la Llei 9/2013, de 4 de juliol: ?es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca 15.000,00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del transport o activitat contractada?. No consta en l'expedient que s'haja fet cap manifestació en el sentit preceptuat, i es considera d'altra banda que l'import de cada una de les factures reclamades no supera el límit legal establit, per la qual cosa la demanda va ser admesa.  
  
No consta en la documentació probatòria aportada que s'haja fet cap manifestació en el sentit d'excepció de la presumpció assenyalada, motiu que induïx la Junta Arbitral a aplicar la submissió de l'article 38, ja que si haguera volgut pactar per a estos transports submissió expressa diferent devia haver-se manifestat així en el moment anterior a l'execució del transport.  
3. Dels documents aportats i de les declaracions realitzades durant el transcurs de la vista es deduïx que efectivament els transports reclamats es van realitzar tal com ha sigut detallat, la qual cosa dóna un dret de cobrament a favor de la reclamant.   
Per tot això, valorades les manifestacions documentades i alegacions emeses per la part compareixent tal com consten en el present expedient, després de les consideracions oportunes, la Junta, per unanimitat dels seus membres, dicta el laude següent:  
Estimar la demanda interposada per Someva, SL, representada pel Sr. Francisco García Cortés, contra Denise Siqueira, per un import de 201,26 ?.  
Per tot això, Denise Siqueira haurà d'abonar a Someva, SL, la suma de dos-cents un euros amb vint-i-sis cèntims (201,26 ?).  
Contra este laude pot exercitar-se l'acció d'anulació davant de la jurisdicció ordinària de la Comunitat Valenciana i pels tràmits del juí verbal, en el termini dels dos mesos següents a la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels 10 dies següents a la notificació del laude podrà solicitar-se a esta Junta Arbitral la seua correcció, aclariment o complement, d'acord amb l'article 39 de la Llei d'Arbitratge esmentada.  
Transcorreguts vint dies des de la notificació d'este laude a les parts, podrà instar-se'n l'execució forçosa davant el jutjat de primera instància de València que corresponga, d'acord amb l'article 8 de la Llei 60/2003, de 23 de desembre, d'Arbitratge, reformada per la Llei 11/2011, de 20 de maig, i els articles 545.2 i 548 de la Llei d'Enjudiciament Civil, en el seu text consolidat per la Llei 1/2000, de 7 de gener.»  
  
Els terminis esmentats de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
València, 18 de maig de 2015.- La presidenta de la Junta Arbitral de Transports de València: Pilar Álvarez Montero.